Predkladacia správa

Ministerstvo zdravotníctva SR predkladá na rokovanie vlády SR iniciatívny materiál „Informácia o stave dlhu v zdravotníckych zariadeniach v pôsobnosti Ministerstva zdravotníctva SR k 30.9.2005“.
Materiál informuje o záväzkoch po lehote splatnosti (dlhu) všetkých zdravotníckych zariadení, ktoré sú v pôsobnosti Ministerstva zdravotníctva SR a detailnejšie sa zaoberá záväzkami tých zdravotníckych zariadení, ktoré  v zmysle ustanovenia § 84 zákona č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov budú transformované na akciové spoločnosti. 
Výška dlhu všetkých zdravotníckych zariadení v pôsobnosti Ministerstva zdravotníctva k 30.9.2005 bola 1,681 mld. Sk. Z toho až 94,2% tvorí dlh zdravotníckych zariadení, ktoré budú transformované na akciové spoločnosti. Tento je vo výške 1,583 mld. Sk. Materiál informuje aj o výške dlhu v dotknutých zdravotníckych zariadeniach v roku 2005 a tiež, aký je stav oddlženia ich záväzkov prostredníctvom spoločnosti Veriteľ, a.s.
Z dôvodu, že materiál obsahuje informácie, ktoré Ministerstvo zdravotníctva SR získalo od tretích osôb, požaduje v súlade s §11 ods. 3 zákona č. 211/2000 Z. z. o slobodnom prístupe k informáciám a o zmene a doplnení niektorých zákonov informácie o jednotlivých zdravotníckych zariadeniach, ktoré sú v prílohe  nezverejňovať.